CELEX: 62019TN0857
Language: sk
Date: 2019-12-13 00:00:00
Title: Vec T-857/19: Žaloba podaná 13. decembra 2019 – Dehousse/Súdny dvor Európskej únie

24.2.2020   
            
            
               SK
            
            
               Úradný vestník Európskej únie
            
            
               C 61/50
            
         
      Žaloba podaná 13. decembra 2019 – Dehousse/Súdny dvor Európskej únie
      (Vec T-857/19)
      (2020/C 61/64)
      Jazyk konania: francúzština
      
         Účastníci konania
      
      
         Žalobca: Franklin Dehousse (Brusel, Belgicko) (v zastúpení: L. Levi a S. Rodrigues, advokáti)
      
         Žalovaný: Súdny dvor Európskej únie
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhlásil, že táto žaloba je prípustná a dôvodná,
               
            
                  —
               
               
                  zrušil napadnuté rozhodnutie,
               
            
                  —
               
               
                  uložil žalovanému povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby proti rozhodnutiu tajomníka Súdneho dvora Európskej únie zo 14. októbra 2019 o vykonávacích opatreniach k rozsudku z 20. septembra 2019, Dehousse/Súdny dvor Európskej únie (T-433/17, EU:T:2019:632), žalobca uvádza tri žalobné dôvody.
      
                  1.
               
               
                  Prvý žalobný dôvod je založený na porušení článku 266 ZFEÚ v rozsahu, v akom napadnuté rozhodnutie nepredstavuje primerané opatrenie na vykonanie rozsudku vydaného vo veci T-433/17, Dehousse/Súdny dvor Európskej únie.
               
            
                  2.
               
               
                  Druhý žalobný dôvod je založený na porušení rozhodnutia Súdneho dvora z roku 2016 o prístupe k správnym dokumentom, článku 15 ods. 3 a článku 42 Charty základných práv Európskej únie, najmä prístupu verejnosti k dokumentom inštitúcií a povinnosti transparentnosti.
               
            
                  3.
               
               
                  Tretí žalobný dôvod je založený na porušení článku 41 Charty základných práv Európskej únie, najmä práva na dobrú správu vecí verejných, vrátane povinnosti odôvodnenia.